《二十六日晓过德州河》
清代·周京

即次停骖客梦残，又携残梦上征鞍。小人有母忆尝食，游子离家空复还。

沙月渡头斜欲落，野风林外晓生寒。廿年明发天涯泪，到此真成行路难。

作者简介：（1677—1749）浙江钱塘人，字西穆，一字少穆，号穆门，晚号东双桥居士。廪贡生，考授州同知。乾隆元年荐博学鸿词，称疾不就试。工书，有诗名。有《无悔斋集》等。